**Kúpna zmluva - návrh**

**uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zákon o verejnom obstarávaní“)**

**ďalej len („Zmluva“)**

Čl. I Zmluvné strany

**1.1. Kupujúci : Obec Vechec, Hlavná 133, 094 12 Vechec**

Sídlo : Hlavná 133, 094 12 Vechec

Zastúpený : Ladislav Tóth, starosta obce

IČO :00332925

DIČ : 2020528488

Telefón : 057 488 8521

Banka : VÚB a.s.

IBAN : SK97 0200 0000 0000 2382 3632, SK03 0200 0000 0044 6162 2951

osoby oprávnené na rokovanie vo veciach:

 a) zmluvných: Ladislav Tóth, starosta obce

 b) technických: Peter Murín – prednosta

(ďalej len „kupujúci“)

a

* 1. **Predávajúci:**

sídlo:

zastúpený:

Tel./mail:

IČO:

DIČ:

IBAN:

BIC:

Spoločnosť je zaregistrovaná :

(ďalej len „predávajúci“)

**Článok I.**

**Predmet zmluvy**

1. Predmetom Zmluvy je záväzok predávajúceho dodať kupujúcemu Techniku pre projekt „Vybudovanie zberného dvora v obci Vechec 1“ a odplatne previesť vlastnícke právo k hnuteľným veciam, špecifikovaným v prílohe č. 1 Zmluvy „Špecifikácia predmetu kúpy“, ktorá tvorí jej neoddeliteľnú súčasť (ďalej len „predmet kúpy“) a záväzok kupujúceho zaplatiť kúpnu cenu za predmet kúpy na základe uskutočneného verejného obstarávania.

2. Dodávateľ je úspešným uchádzačom verejného obstarávania zákazky vedeného pod spisovým číslom OcÚ-295/2022 podľa § 6 zákona č. 343/2015 Z. z. o verejnom obstarávaní.

3. Kupujúci v rámci dodania predmetu kúpy požaduje vykonať inštaláciu v mieste dodania, zaškolenie obsluhujúceho personálu, ako aj dodanie súvisiacich služieb - preprava zariadenia a príslušenstva podľa technickej špecifikácie.

4. Kupujúci bude predmet kúpy využívať na plnenie svojich úloh na účely, na ktoré bol zriadený.

5. Predávajúci sa spolu s tovarom zaväzuje odovzdať aj doklady a dokumenty, ktoré sú potrebné na prevzatie a na užívanie tovaru, vyhlásenie o zhode, inštalačný protokol a dodací list.

6. Obe zmluvné strany sa dohodli a súhlasia, že v prípade, ak objednávateľ z akéhokoľvek dôvodu nezíska cudzie finančné zdroje a nebude mať dostatok vlastných zdrojov na zaplatenie ceny diela podľa čl. III, predmet plnenia podľa tejto zmluvy sa neuskutoční. Zhotoviteľ prehlasuje a súhlasí, že si z tohto dôvodu nebude voči objednávateľovi uplatňovať žiadne finančné ani iné nároky alebo požiadavky; to sa nevzťahuje na práce už vykonané zhotoviteľom podľa tejto zmluvy, ktoré musí objednávateľ zaplatiť bez ohľadu na nedostatok vlastných zdrojov.

**Článok II.**

**Čas, miesto a spôsob plnenia**

1. Predávajúci sa zaväzuje dodať a odovzdať celý predmet kúpy kupujúcemu v lehote do 5 mesiacov do miesta plnenia a užívania tovaru podľa bodu 3 na základe Protokolu o odovzdaní a prevzatí predmetu plnenia, ako aj manuálnej dokumentácie pre zaškolenie pracovníkov kupujúceho.

2. V súvislosti so zaškolením personálu obsluhy predmetu kúpy sa Kupujúci zaväzuje poskytnúť Predávajúcemu riadnu súčinnosť, predovšetkým zabezpečiť vhodný priestor/priestory pre realizáciu školenia v sídle Kupujúceho a účasť príslušných zamestnancov, pre ktorých sa školenie uskutočňuje. Za týmto účelom sú Zmluvné strany povinné vzájomne sa dohodnúť na termíne uskutočnenia školenia.

3. Miesto predmetu plnenia inštalácie/dodania (podľa požiadaviek v prílohe č. 1 „Špecifikácia predmetu kúpy“ tejto Zmluvy): Obec Vechec, Hlavná 133, 094 12 Vechec

4. Pri odovzdaní predmetu kúpy má kupujúci právo prezrieť si a vyskúšať predmet kúpy pred jeho prevzatím.

5. Predmet kúpy sa považuje za prevzatý podpísaním dodacieho listu kupujúcim, v ktorom sa uvedie súpis tovaru vo forme položiek, jeho množstvo, termín zaškolenia zamestnancov, dátum prevzatia, meno a podpis osoby oprávnenej v zastúpení kupujúceho na vecné a obchodné rokovania alebo osoby písomne poverenej osobou oprávnenou na vecné a obchodné rokovania za kupujúceho.

6. Kupujúci nadobúda vlastnícke právo k predmetu kúpy ihneď po prevzatí predmetu kúpy a podpísaní dodacieho listu, na základe čoho prechádza na neho aj nebezpečenstvo škody na predmete kúpy.

7. Predávajúci je povinný dodať plnenie bez závad do 15 (pätnástich) dní odo dňa doručenia písomných pripomienok, kvôli ktorým kupujúci predmet kúpy alebo jeho časť neprevzal.

8. Ak kupujúci zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 (tridsať) dní, bezodkladne informuje predávajúceho, že nenastane plnenie zo Zmluvy.

**Článok III.**

**Kúpna cena a platobné podmienky**

1. Kúpna cena za predmet kúpy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Celková cena predmetu kúpy je:

1. Pre platcu DPH

Cena bez DPH : EUR

Výška DPH : v %

Výška DPH : EUR

Cena s DPH : EUR, slovom: ........................................ EUR

1. Pre neplátcu DPH

Cena celkom : EUR, slovom: ........................................ EUR

|  |  |  |  |  |  |
| --- | --- | --- | --- | --- | --- |
| **Por. číslo**  | **Položka** | **P. ks** | **Ceny za položku v EUR bez DPH** | **DPH** | **Ceny za položku v EUR konečná** |
|  1 | Veľkoobjemový kontajner zatvorený | 2 |  |  |  |
|  2 | Veľkoobjemový kontajner otvorený | 2 |  |  |  |
| 3 | Veľkoobjemový kontajner so sklopným čelom | 2 |  |  |  |
| 4 | Traktor | 1 |  |  |  |
| 5 | Čelný nakladač k traktoru s lopatou | 1 |  |  |  |
| 6 | Ramenový nosič kontajnerov dvojnápravový s podvozkom | 1 |  |  |  |
| 7 | Traktorový jednonápravový náves s trojstranným vyklápaním | 1 |  |  |  |
| 8 | Štiepkovač drevnej hmoty k traktoru | 1 |  |  |  |
| 9 | Mobilná automobilová nápravová váha | 1 |  |  |  |
|  | **Spolu** |  |  |  |  |

1. Cena podľa častí:

2. Cena podľa odseku 1 tohto článku obsahuje všetky náklady spojené s dodaním, namontovaním na mieste účelu, vrátane súvisiacich montážnych úpravy priestorov odovzdaním, prvotným metrologickým overením, odskúšaním, predvedením zaškolením zamestnancov na správne používanie predmetu kúpy v mieste plnenia zmluvy.

3. Kúpna cena podľa tejto zmluvy je konečná a jej zmena nie je prípustná. Predávajúci môže dohodnutú cenu meniť len so súhlasom kupujúceho a to formou písomného dodatku k tejto zmluve.

4. Právo na zaplatenie kúpnej ceny alebo jej príslušnej časti vznikne predávajúcemu po prevzatí predmetu kúpy alebo jeho časti kupujúcim na základe faktúry vystavenej predávajúcim.

5. Predávajúci je povinný faktúru doručiť do podateľne v sídle kupujúceho v lehote 15 (pätnásť) dní po vzniku práva na zaplatenie.

6. Faktúra je splatná 60 (šesťdesiat) dní od doručenia do sídla kupujúceho. Neoddeliteľnou súčasťou faktúry je podpísaný dodací list s prílohami.

7. Faktúra musí mať všetky náležitosti stanovené príslušnými predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je kupujúci oprávnený túto faktúru vrátiť pred jej splatnosťou predávajúcemu na prepracovanie. Predávajúci vyhotoví novú faktúru, ktorej plynie nová 60 (šesdesiat) dňová lehota splatnosti od jej doručenia kupujúcemu.

8. Postúpenie pohľadávok podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho sa zakazuje. Postúpenie pohľadávky v rozpore s predchádzajúcou vetou, bude podľa § 39 Občianskeho zákonníka neplatné. Súhlas Kupujúceho je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok IV.**

**Vyhlásenia predávajúceho**

1. Predávajúci vyhlasuje, že je výlučným vlastníkom predmetu kúpy, že na predmete kúpy neviaznu žiadne dlhy a záložné práva a nie sú mu známe ani iné práva v prospech tretích osôb, a to ani čiastočné, ktoré by obmedzovali dispozičné právo predávajúceho s predmetom kúpy a tieto sú spôsobilé na riadne užívanie za účelom ich podstaty.

2. Predmet kúpy nie je v súčasnej dobe predmetom súdneho sporu, ktorý by mohol viesť k spochybneniu vlastníckeho práva predávajúceho k predmetu kúpy.

3. Predávajúci vyhlasuje, že nemá vedomosť o tom, že by tretia osoba mala alebo uplatňovala voči nemu vlastnícke právo alebo iné právo obmedzujúce jeho nakladanie s predmetom kúpy. Kupujúci nadobúda vlastnícke právo k predmetu kúpy po zaplatení aj v prípade, ak sa neskôr preukáže, že predávajúci nebol vlastníkom predmetu kúpy (§ 446 Obchodného zákonníka).

4. Predávajúci má povinnosť zapísať sa do registra partnerov verejného sektora, ak sú splnené podmienky podľa § 2 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). O tejto skutočnosti podá kupujúcemu dôkaz bezodkladne, najneskôr však v lehote 7 pracovných dní po uzavretí zmluvy. Nesplnenie tejto povinnosti podľa § 19 ods. 3 zákona č. 343/2015 Z. z. o verejnom obstarávaní bude mať za následok odstúpenie od zmluvy zo strany kupujúceho.

5. V prípade, že predávajúcemu vznikne povinnosť na zápis do registra partnerov verejného sektora po podpise Zmluvy, je povinný oznámiť túto skutočnosť kupujúcemu bezodkladne, najneskôr do 7 (siedmich) pracovných dní.

6. V prípade, ak dôjde k zmene zmluvy podľa § 18 ods. 8 zákona č. 343/2015 Z. z. o verejnom obstarávaní, povinnosti vyplývajúce z odseku 4 tohto článku sa vzťahujú aj na nového predávajúceho.

7. Predávajúci sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie predmetu zmluvy.

8. V prípade, ak predávajúci poskytne predmet kúpy Zmluvy subdodávateľmi, je povinný na požiadanie kupujúceho predložiť všetky zmluvy uzatvorené so subdodávateľmi týkajúce sa predmetu tejto zmluvy.

9. V prípade, ak sa zistí, že akékoľvek z vyhlásení uvedených vyššie v tomto článku Zmluvy alebo iné vyhlásenia predávajúceho uvedené v Zmluve nie sú pravdivé, je kupujúci oprávnený od Zmluvy odstúpiť.

**Článok V.**

**Zodpovednosť za vady, záruka za akosť a pozáručný servis**

1. Predmet kúpy má vady, ak nezodpovedá množstvu a vyhotoveniu podľa Zmluvy a akosti podľa účelu, ktorému má slúžiť.

2. Odovzdaný (dodaný) predmet kúpy je nový a nepoužitý a nie je zaťažený právom tretej osoby.

3. Predávajúci sa zaväzuje poskytnúť na predmet kúpy záruku v trvaní vyznačenom v záručnom liste, ktorý sa vzťahuje na tovar:

Záruka na požadovaný dodaný traktor bez obmedzenia Mh je minimálne 24 mesiacov, na ostatný požadovaný dodaný tovar je minimálne 12 mesiacov.

4. V prípade, ak má tovar vady, je kupujúci povinný tieto vady bez zbytočného odkladu, najneskôr však v lehote 5 (päť) pracovných dní od ich zistenia v rámci záručnej doby písomne uplatniť u predávajúceho. Oznámenie musí obsahovať špecifikovanie vady, dátum a podpis. Kupujúci je povinný po riadnom odstránení vady podpísať zápisnicu o vykonaní opravy.

5. V dobe podľa odseku 3 tohto článku Zmluvy bude predávajúci odstraňovať všetky vady predmetu kúpy, na ktoré sa vzťahuje záruka, najneskôr do 14 (štrnásť) dní alebo v primeranej lehote dohodnutej zmluvnými stranami po písomnom uplatnení kupujúcim na vlastné náklady.

6. Kupujúci oznámi predávajúcemu vadu po tom, ako ju zistil bez zbytočného odkladu podľa odseku 4 tohto článku Zmluvy, najneskôr však v lehote 5 (päť)pracovných dní od zistenia písomnou formou. Oznámenie musí obsahovať špecifikovanie vady, dátum a podpis osoby oprávnenej na vecné a obchodné rokovania za kupujúceho alebo osoby písomne poverenej osobou oprávnenou na vecné a obchodné rokovania za kupujúceho

7. Záruka sa nevzťahuje na:

a) mechanické poškodenie spôsobené neodbornou manipuláciou kupujúceho alebo tretej osoby,

b) poškodenie spôsobené nevhodnými prevádzkovými podmienkami kupujúceho alebo tretej osoby,

c) poškodenie zavinené živelnou (vonkajšou) udalosťou, ktorú nespôsobil predávajúci, ani osoby, s ktorých pomocou plnil svoj záväzok, alebo

d) poškodenie vzniknuté iným spôsobom používania ako je uvedené v návode na obsluhu.

8. Pre všetky opravené alebo vymenené časti predmetu kúpy začne plynúť nová záručná doba podľa odseku 3 tohto článku Zmluvy odo dňa podpisu zápisnice o vykonaní opravy.

**Článok VI.**

**Zmluvné sankcie**

1. V prípade omeškania predávajúceho s plnením si svojich povinností uvedených v článku I. odseku 1 tejto Zmluvy sa vzťahuje na neho zmluvná pokuta vo výške 0,05 % z ceny predmetu kúpy za každý začatý deň omeškania.

2. V prípade omeškania predávajúceho s plnením povinností uvedených v článku IV. odseku 4 a 5 tejto Zmluvy, vzťahuje sa na neho zmluvná pokuta vo výške 5.000,00 Eur alebo 0,05 % z ceny predmetu kúpy za každý začatý deň omeškania.

3. V prípade omeškania kupujúceho so zaplatením faktúry podľa článku III. sa na neho vzťahuje zmluvná pokuta vo výške 0,05 % z fakturovanej sumy za každý začatý deň omeškania.

4. Zmluvné pokuty sú splatné 30 (tridsiatym) dňom odo dňa, kedy malo dôjsť k splneniu povinnosti, na porušenie ktorej sa vzťahuje zmluvná pokuta. Ustanovenia článku III. sa pre fakturáciu zmluvnej pokuty použijú primerane.

5. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.

6. Zmluvné strany sa dohodli, že zmluvná pokuta je limitovaná výškou 10% z ceny predmetu kúpy nedodanej časti.

**Článok VII.**

**Odstúpenie od zmluvy**

1. Kupujúci je oprávnený odstúpiť od Zmluvy, ak je Predávajúci v omeškaní s dodaním a odovzdaním predmetu kúpy najmenej 10 (desať) dní odo dňa, kedy najneskôr mal podľa článku II. odseku 1 Zmluvy predmet kúpy dodať a odovzdať.

2. Kupujúci je oprávnený odstúpiť od Zmluvy v prípade, ak predávajúcemu vznikne povinnosť podľa článku IV. odseku 5 Zmluvy a túto nevykoná v lehote 30 (tridsať) dní od doručenia oznámenia podľa lehoty ustanovenej v článku IV. odseku 5 Zmluvy.

3. Kupujúci je oprávnený odstúpiť od zmluvy podľa § 15 ods. 1 zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia, alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní.

4. Predávajúci je oprávnený odstúpiť od zmluvy, ak je kupujúci v omeškaní so zaplatením faktúry podľa článku III. najmenej 30 (tridsať) dní. Predávajúci má právo požadovať od kupujúceho náhradu škody do výšky preukázateľne vynaložených nákladov na realizáciu zmluvy.

5. Ak vznikne kupujúcemu právo na odstúpenie od zmluvy podľa § 15 ods. 1 zákona č. 315/2016 Z. z. má zároveň nárok na vyplatenie zmluvnej pokuty vo výške 5 % z ceny plnenia nedodanej časti.

**Čl. VIII.**

 **OPRÁVNENÍ KONTROLNÍ ZAMESTNANCI ZO STRANY POSKYTOVATEĽA NFP**

1. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku, ktorú uzavrel objednávateľ ako prijímateľ nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
2. Oprávnené osoby na výkon kontroly/auditu/overovania na mieste sú najmä:

a) Poskytovateľ a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad SR a ním poverené osoby;

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

**Článok VIII.**

**Záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon č. 211/2000 Z. z.“).

2. Ak sa niektorá časť Zmluvy stane neplatnou, nerobí táto skutočnosť neplatnou celú zmluvu. Zmluvné strany sa dohodli, že v takomto prípade vynaložia maximálne úsilie na konvalidáciu neplatnej časti Zmluvy.

3. Každá zmluvná strana je povinná oznámiť druhej zmluvnej strane zmenu svojich identifikačných údajov uvedených v záhlaví tejto zmluvy do 5 (piatich) pracovných dní odo dňa, kedy k tejto zmene došlo.

4. Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť po splnení nasledovných podmienok:

- zverejnenie zmluvy v súlade s §47a ods. 1 Občianskeho zákonníka,

- objednávateľovi budú preukázateľne pridelené finančné prostriedky na krytie nákladov na nadobudnutie predmetu zákazky,

- proces tohto verejného obstarávania bude preukázateľne schválený poskytovateľom finančných prostriedkov na krytie nákladov na nadobudnutie predmetu zákazky, tzv. dňom doručenia kladnej správy zo štandardnej ex-post kontroly verejného obstarávania od poskytovateľa.

5. Zmluvné strany zhodne prehlasujú, že túto Zmluvu pred jej podpísaním prečítali, jej ustanoveniam porozumeli, zmluva bola uzatvorená po vzájomnom prerokovaní, že nebola uzatvorená v tiesni, ani za inak jednostranne nevýhodných podmienok a na znak súhlasu ju vlastnoručne podpisujú.

6. Práva a povinnosti neupravené touto zmluvou sa budú riadiť príslušnými ustanoveniami obchodného zákonníka a všeobecne záväznými právnymi predpismi účinnými v Slovenskej republike.

7. Akékoľvek zmeny a dodatky k Zmluve je možné uskutočniť len v súlade s § 18 zákona č. 343/2015 Z. z. o verejnom obstarávaní a vo forme písomných dodatkov podpísaných obidvomi zmluvnými stranami.

7. Táto zmluva je vyhotovená v štyroch rovnopisoch, z ktorých jeden rovnopis je určený pre predávajúceho a tri rovnopisy pre kupujúceho.

Za kupujúceho: Za predávajúceho:

Vo Vechci dňa .......................... V ........................ dňa .............................

 ............................................................ ................................................................

Ing. Viktor Wiedermann, primátor

Prílohy ku Kúpnej zmluve:

1. Príloha č. 1: Špecifikácia predmetu kúpy totožná s prílohou č. 5 SP

**Príloha č. 1 KZ totožná s prílohou č. 5 SP**

**Špecifikácia predmetu kúpy**

**Popis jednotlivých položiek**

**1. Veľkoobjemový kontajner zatvorený**

Funkcia

kontajner určený na zber a zvoz komunálneho, priemyselného a ďalších odpadov

*Technické vlastnosti Jednotka Minimum Maximum Presne*

Počet kus 2

Objem m3 6,9 7,1

Hrúbka materiálu podlahy (oceľ. pl.) mm 4

Hrúbka čiel a bokov (oceľový plech) mm 3

Nosnosť kg/m3 650

*Technické vlastnosti Hodnota / charakteristika*

Typ kontajnera zatvorený

Veká sú vybavené držiakmi s prackou s možnosťou uzamknutia áno

Po odistení sa veko samo zdvíha a je nadľahčované pružinovým mechanizmom áno

Retiazka k ľahkému pritiahnutiu veka. áno

Zosilnenie kontajnera a ochrana podlahy pred koróziou áno

Symetrické prevedenie áno

Kontajner je stohovateľný (otvorený - otvorený ; otvorený – zatvorený) áno

Poklop kontajnera je z plechu, na pružinách, ľahké zdvíhanie, zostáva v zvolenej polohe áno

Povrchovo upravený minimálne 2x základným syntetickým nástrekom z vonkajšej strany minimálne 2x základným syntetickým nástrekom a minimálne 2x vrchným syntetickým nástrekom áno

 **2. Veľkoobjemový kontajner otvorený**

Funkcia

kontajner určený na zber a zvoz komunálneho, priemyselného a ďalších odpadov

*Technické vlastnosti Jednotka Minimum Maximum Presne*

Počet kus 2

Objem m3 6,9 7,1

Hrúbka materiálu podlahy (oceľový plech) mm 4

Hrúbka čiel a bokov (oceľový plech) mm 3

Nosnosť kg/m3 650

*Technické vlastnosti Hodnota / charakteristika*

Typ kontajnera otvorený

Podlaha kontajnera je zo spodnej strany vystužená áno

Zosilnenie kontajnera a ochrana podlahy pred koróziou áno

Symetrické prevedenie áno

Kontajner je stohovateľný (otvorený - otvorený ; otvorený – zatvorený) áno

Povrchovo upravený minimálne 2x základným syntetickým nástrekom z vonkajšej strany minimálne 2x základným syntetickým nástrekom a minimálne 2x vrchným syntetickým nástrekom áno

 **3. Veľkoobjemový kontajner so sklopným čelom**

Funkcia

kontajner určený na zber a zvoz komunálneho, priemyselného a ďalších odpadov

*Technické vlastnosti Jednotka Minimum Maximum Presne*

Počet kus 2

Objem m3 6,9 7,1

Nosnosť kg/m3 650

Hrúbka materiálu podlahy (oceľ.pl.) mm 4

Hrúbka čiel a bokov (oceľový plech) mm 3

*Technické vlastnosti Hodnota / charakteristika*

Typ kontajnera so sklopným čelom

Zosilnenie kontajnera a ochrana podlahy pred koróziou áno

Povrchovo upravený minimálne 2x základným syntetickým nástrekom z vonkajšej strany minimálne 2x základným syntetickým nástrekom a minimálne 2x vrchným syntetickým nástrekom áno

 **4. Traktor**

Funkcia

Traktor pre potreby objednávateľa

*Technické vlastnosti Jednotka Minimum Maximum Presne*

Počet kus 1

Počet valcov kus 4

Objem motora ccm3 3700

Výkon motora kW 70

Plazivé rýchlosti od m/hod 140 400

Zdvih zadného trojbodového závesu kg 4 100

hydraulické okruhy vzadu kus 3

Nádrž na AD Blue - objem l 10

Palivová nádrž - objem l 100

Maximálna rýchlosť km/hod 35

*Technické vlastnosti Hodnota / charakteristika*

Chladenie vodu áno

Common rail systém CRS a recirkulácia výfukových plynov EGR áno

Ad Blue áno

4 ventile na valec, priame vstrekovanie áno

Aktívny filter pevných častíc DPF, SCR katalyzátor áno

Synchronizovaná prevodovka minimálne 30 rýchlostí dopredu / 30 dozadu

Spínač spojky na riadiacej páke áno

Elektrohydraulický reverz radenie pod zaťažením áno

Rozsah rýchlostných stupňov v 3 rozsahoch –plazivý, pracovný, cestný áno

Parkovací zámok – brzda prevodových stupňov áno

Zadná uzávierka diferenciálu áno

Vývodový hriadeľ zapínateľný pod zaťažením – elektrohydraulicky áno

Vzduchom odpružené sedadlo s opierkami áno

Sedačka spolujazdca áno

Nastaviteľný volant áno

Klimatizácia a kúrenie áno

Vzduchové brzdy na príves 2 hadicové minimálne 2 hadicové

Kolesá predné minimálne 360/70R24

kolesá zadné minimálne 480/70R34

hydraulický okruh vpredu minimálne 1

 **5. Čelný nakladač k traktoru s lopatou**

Funkcia

Čelný nakladač musí byť použiteľný a plne funkčný pre traktor uvedený v položke č. 4.

*Technické vlastnosti Jednotka Minimum Maximum Presne*

Čelný nakladač počet kus 1

Lopata počet kus 1

Kapacita zdvihu hore kg 1 800

Nakladacia výška v oku nakladača mm 3 600

nakladacia výška na hrane lopaty mm 3 300

Pracovná šírka lopaty cm 160

*Technické vlastnosti Hodnota / charakteristika*

Ovládanie nakladača pomocou yoisticku áno

Rýchloupínací záves pre montáž a demontáž z traktora áno

Euro rýchlo upínacie prvky pre uchytenie príslušenstva áno

Oporné odstavné nohy áno

Paraelogram áno

 **6. Ramenový nosič kontajnerov dvojnápravový s podvozkom**

Funkcia

nosič kontajnerov s podvozkom musí byť použiteľný a plne funkčný s traktorom uvedeným v položke č. 4.

*Technické vlastnosti Jednotka Minimum Maximum Presne*

Podvozok ramenového nosiča kontajnerov,

nový kus 1

Dĺžka mm 6 000

Šírka mm 2 550

Pohotovostná hmotnosť kg 2 200

Užitočná povolená hmotnosť kg 13 000

Celková hmotnosť kg 15 000

Rýchlosť km/hod 40

Nadstavba ramenového nosiča kontajnerov,

 nová, počet ks 1

Kapacitu zdvihu bez výsuvu kg 8 500 10 500

Hmotnosť nadstavby kg 2 000 2 900

dosah ramien z pod úrovne terénu mm 750

*Technické vlastnosti Hodnota / charakteristika*

požiadavka na podvozok ramenového nosiča brzdy prevádzkové vzduchové dvojhadicové, brzdy parkovacie ručná mechanická

požiadavka na podvozok ramenového nosiča náprava typu tandem

požiadavka na nadstavbu vysokopevnostné reťaze so skracovacími a závesnými členmi dva háky s poistkami pre zachytenie kontejnerov pri vysypávaní

požiadavka na nadstavbu manuálne ovládanie na ľavej strane, ovládanie z kabíny – elektrické, zrýchľovacia sekcia

požiadavka na nadstavbu samostatné ovládanie výsuvných opier, totalcentral stop tlačítko

požiadavka na nadstavbu elektrovýbava (12V) a dovybavenie nadstavby podľa vyhlášky hydraulické čerpadlo, nádrž na hydraulický olej spolu s filtračným systémom

požiadavka na nadstavbu konštrukcia pieskovaná a ošetrená základným protikorozným náterom

 **7. Traktorový jednonápravový náves s trojstranným vyklápaním**

Funkcia

Jednonápravový náves musí byť použiteľný a plne funkčný pre traktor uvedený v položke č. 4

*Technické vlastnosti Jednotka Minimum Maximum Presne*

traktorový príves s vyklápaním na tri strany kus 1

počet náprav ks 1

nosnosť kg 4 900

ložná plocha m2 7,5

ložný objem m3 7,0

výška ložnej plochy mm 1 200

rozchod kolies mm 1 450 1 550

uhol vyklápania dozadu stupeň 40

uhol vyklápania do strán stupeň 45

výška bočníc mm 500

Maximálna rýchlosť km/hod 35

*Technické vlastnosti Hodnota / charakteristika*

kovové dvojité bočnice (1.a 2. rad min. 500 mm)s možnosťou otvárania zvrchu a zospodu áno

predné ťažné oko nastaviteľné pomocou prednej opornej nohy áno

dvojkruhový brzdový systém s ručnou parkovacou brzdou áno

parkovacia brzda áno

Oporná odstavná noha áno

Osvetlenie pre jazdu na pozemných komunikáciách áno

Zakladacie kliny 2

 **8. Štiepkovač drevnej hmoty k traktoru**

Funkcia

Štiepkovač na drvenie kmeňov stromov, rôzneho drevného odpadu, konárov pri spílovaní stromov atď., určený k štiepkovaniu drevnej hmoty, na trojbodový záves traktora a poháňaný z kardanu od traktora.

Štiepkovač musí byť použiteľný a plne funkčný s traktorom uvedeným v položke č. 4

*Technické vlastnosti Jednotka Minimum Maximum Presne*

Štiepkovač, nový kus 1

Max. priemer štiepkovaného materiálu mm 160

Rotor - počet nožov kus 2

Výkon m3/hod 3

*Technické vlastnosti Hodnota / charakteristika*

zavesenie na traktor trojbodový záves

Rozmer vstupného otvoru do rotora minimálne 15x20 cm

Počet podávacích valcov minimálne 1 ks

otočný vyfukovací komín áno

pohon z kardanu od traktora áno

nastavenie veľkosti štiepky áno

 **9. Mobilná automobilová nápravová váha**

Funkcia

Prenosná nájazdová automobilová váha na nápravu pre zistenie zaťaženia kolies automobilov pre kontrolné váženie.

*Technické vlastnosti Jed­not­ka Mi­ni­mum Ma­xi­mum Pres­ne*

Nápravová váha, nová, nepoužitá, počet ks 1

plošiny/ platformy ks 4

Rozmer vážiacej plochy: dĺžka mm 700

Rozmer vážiacej plochy: šírka mm 450

dĺžka káblov m 9

Váživosť plošiny/ platformy tona 10

Váhový indikátor, nový, nepoužitý ks 1

*Technické vlastnosti Hodnota / charakteristika*

požiadavky na plošinu snímače a konektory s krytím IP 68, špeciálna protišmyková guma

požiadavky na váhový indikátor Indikátor v kufríku so zabudovanou internou batériou a tlačiarňou

požiadavky na váhový indikátor vode odolná klávesnica, LCD displej, výška 25 mm, interná batéria, výdrž 70 hodín, termo tlačiareň na tlač vážnych lístkov, RS 232 rozhranie na pripojenie do PC

**Osobitné požiadavky na plnenie**

Vrátane dopravy na miesto plnenia a inštalácie na mieste plnenia.

Vrátane zaškolenia max. 3 osôb v rozsahu max. 3 hodiny

Celý požadovaný tovar (dodávka ako celok) musí byť dodaný nový a nepoužitý a plne funkčný a spôsobilý.

Záruka na požadovaný dodaný traktor bez obmedzenia Mh je minimálne 24 mesiacov, na ostatný požadovaný dodaný tovar je minimálne 12 mesiacov.

Všetky požadované prídavné zariadenia musia byť kompatibilné k požadovanému traktoru.

Súčasťou dodávky tovaru je i odovzdanie dokladov v slovenskom, resp. českom jazyku vzťahujúcich sa na dodávaný tovar, ak sú nevyhnutné na jeho užívanie - manuál a ďalšie doklady (napr. sada príručiek a technologických postupov, preberací protokol, protokol o zaškolení, katalóg náhradných dielov a pod.) potrebné pre prevádzku jednotlivých zariadení podľa všeobecne platných predpisov a noriem, platných v čase dodania tovaru.

Súčasťou dodávky traktora bude aj platný technický preukaz pre premávku na pozemných komunikáciách v SR.

Požaduje sa predložiť podrobný aktualizovaný rozpočet spolu s vlastným návrhom na plnenie predmetu zmluvy, teda s presnou špecifikáciou tovaru, ktorý bude predmetom dodania - uvedenie konkrétnej značky, výrobcu a typového označenia tovaru, ktorý bude predmetom dodania, na základe čoho sa preukáže splnenie požadovaných technických a iných požiadaviek na predmet zákazky do 5 dní od uzavretia zmluvy.

Ide o zákazku spolufinancovanú z fondov EU (z Európskych štrukturálnych a investičných fondov).

Dodávateľ môže vždy ponúknuť aj ekvivalentné plnenie. Ekvivalentom sa rozumie rovnocenná náhrada. Dodávateľ môže ponúknuť aj kvalitatívne lepšie plnenie.

V ........................, dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky